Diari Oficial de la Generalitat Valenciana


Sumari del DOGV 3242, del 14-05-1998 (1998/3593)

RESOLUCIÓ de 27 d’abril de 1998, de la Conselleria de Medi Ambient, per la qual es concedeixen subvencions destinades a projectes d’educació ambiental als municipis inclosos dins d’espais naturals protegits.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3242

Data del DOGV
:   14-05-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/3593


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 27 d'abril de 1998, de la Conselleria de Medi Ambient, per la qual es concedeixen subvencions destinades a projectes d'educació ambiental als municipis inclosos dins d'espais naturals protegits. [1998/X3593]
  
Vista l'Ordre de 10 de desembre de 1997, de la Conselleria de Medi Ambient, (DOGV núm. 3.155, de 5 de gener de 1998), per la que es convoquen subvencions destinades a projectes d'educació ambiental als municipis inclosos dins d'espais naturals protegits i Correcció d'errades publicada en el DOGV núm. 3.170, de 27 de gener de 1998.
  
Vist que les sol·licituds presentades han sigut examinades i valorades per la comissió prevista a la base sisena de l'annex I de l'ordre de convocatòria.
  
Vist que, d'acord amb l'art. 84 de la Llei 30/1992, de 26 de novembre , de Règim Jurídic de les Administracions Públiques i del Procediment Administratiu Comú, ha sigut concedit un termini de 15 dies a les corporacions locals interessades per tal que presenten les al·legacions i els documents que estimen pertinents al seu dret.
  
Vist que del referit tràmit d'audiència es presenten al·legacions per les entitats següents:
  
1. Ajuntament de Massanassa: es desestima l'al·legació pel fet d'aportar la documentació fora del termini establit.
  
2. Ajuntaments de Benicàssim i Santa Pola: es desestimen les al·legacions ja que les subvencions atorgades són les que els corresponen d'acord amb el barem aprovat per la comissió avaluadora.
  
Atès que s'han aplicat els criteris de valoració previstos en el punt u de la base 6a de l'annex I de la referida ordre i que s'han complit els tràmits previstos en el punt tres de la base 6a de l'annex I de la convocatòria.
  
Per tot això, vista la proposta de resolució que eleva la comissió avaluadora, d'acord amb les atribucions que em confereix l'article 35 de la Llei 5/1993, del Govern Valencià, com també l'article 47.3 de la Llei d'Hisenda Pública Valenciana, aprovada pel Decret Legislatiu de 26 de juny de 1991, del Consell de la Generalitat Valenciana, resolc:
  
Primer
  
Concedir als beneficiaris que es relacionen en l'annex I les ajudes en la quantia que s'indica i per als projectes aprovats, d'acord amb els criteris de valoració de la base sisena de l'annex I de l'Ordre de 10 de desembre de 1997.
  
Segon
  
Desestimar les sol·licituds que es relacionen en l'annex II, pels motius que es detallen en no atenir-se al que disposa l'Ordre de 10 de desembre de 1997.
  
Tercer
  
Juntament amb la memòria final del treball realitzat, caldrà presentar, abans de l'1 d'octubre de 1998, una fotocòpia compulsada del document comptable de reconeixement de l'obligació i pagament (OP) dels despeses totals realitzades en l'activitat subvencionada, com també una còpia compulsada de la factura o nòmina corresponent. En aquelles activitats en què calga contractar personal, s'adjuntarà còpia compulsada del contracte, de les nòmines, degudament firmades per les persones interessades i dels models Tc/1 i Tc/2 de la Seguretat Social segellats per l'entitat bancària.
  
Quart
  
Contra aquesta resolució, que posa fi a la via administrativa, es pot interposar recurs contenciós administratiu en el termini de dos mesos comptadors des de l'endemà de la publicació, davant la sala contenciosa administrativa del Tribunal Superior de Justícia de la Comunitat Valenciana. La interposició de l'esmentat recurs requerirà comunicació prèvia a la Conselleria de Medi Ambient.
  
Tot això d'acord amb el que preveuen els articles 57 i 58 de la Llei Reguladora de la Jurisdicció Contenciosa Administrativa i article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 27 d'abril de 1998
  
El conseller de Medi Ambient,